open-index/open-wikipedia-markdown huggingface dataset:
Λουκιανός (κόμης της εώας)

O **Λουκιανός** (λατινικά : Lucianus) ήταν πολιτικός και στρατιωτικός της Ανατολικής Ρωμαϊκής Αυτοκρατορίας, του 4ου αιώνα.

Ο Λουκιανός υπηρέτησε ως κόμης της εώας (Ανατολής) υπό τον αυτοκράτορα Θεοδόσιο Α΄ ( 378–395). Ήταν ο γιος του  και ίσως αδελφός του . Αναφέρεται για πρώτη φορά το 388, ως υπατικός κυβερνήτης της Φοινίκης. Σύμφωνα με τον Λιβάνιο είχε απρεπή συμπεριφορά και πρεσβεία στάλθηκε στην Κωνσταντινούπολη για να διαμαρτυρηθεί για τη συμπεριφορά του. Οι υποστηρικτές του ήταν εχθρικοί προς τον Αρκάδιο, αλλά και τους ανωτερούς του όπως τον Ύπαρχο της Ανατολής. Ο τελευταίος τον απέλυσε από την θέση του. Η σκληρή κυβέρνηση και η πτώση του περιγράφονται, χωρίς να αναφερθεί το όνομά του, στην πρόταση 1.269-70 του Λιβάνιου.

## Παραπομπές


## Πηγές
* Martindale, J. R.; Jones, Arnold Hugh Martin; Morris, John (1971). «Tuscianus 3». The prosopography of the later Roman Empire - Vol. I AD 260-395. Cambridge e Nova Iorque: Cambridge University Press

Κατηγορία:Κόμητες της εώας
Κατηγορία:Βυζαντινοί του 6ου αιώνα
Μελιταία Φθιώτιδας

Η **Μελιταία** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Η Μελιταία βρίσκεται προς τα βόρεια όρια με την Περιφερειακή Ενότητα Λάρισας σε απόσταση 21 χλμ. ΝΑ. από τον Δομοκό (έδρα του δήμου), 31 χλμ. Β. από τη Λαμία και 53 χλμ. Ν. από τα Φάρσαλα. Είναι κτισμένη στους βόρειους πρόποδες του όρους Όθρυς σε υψόμετρο 540 μέτρα, ανάμεσα στα χωριά Μακρολίβαδο (Δ.) Καρυές (Β.-ΒΔ.) και Φιλιαδώνα (ΒΑ.). Ως οικισμός υπάρχει από τα χρόνια της τουρκοκρατίας και προϋπήρξε του 1640 αφού αναφέρεται ως *Αβαρίτσα* στην πρόθεση των αφιερωτών της Ιεράς Μονής της Ρεντίνας, στο φύλλο 25α μαζί με τους οικισμούς Δραμάλα, Λευθεροχώρι και Παλαμά καθώς και στα φύλλα 25β - 26α όπου υπάρχουν γραφές μεταγενέστερες της πρώτης.

### Αξιοθέατα
Νοτιοανατολικά του χωριού είναι ο αρχαιολογικός χώρος της αρχαίας πόλης της Αχαΐας Φθιώτιδας Μελιταίας ή Μελίτειας ή Μελιτέας, όπου υπάρχουν ερείπια ακρόπολης και τείχους. Η πόλη βρισκόταν σε ιδιαίτερα σημαντική και στρατηγική τοποθεσία, καθώς βρισκόταν πάνω στη μια από τις δύο κύριες οδικές αρτηρίες που οδηγούσαν από τη Θεσσαλία στη Στερεά και αντίστροφα. Ο *[[:en:Friedrich Stählin|Friedrich Stählin]]* την περιγράφει *"ως μια ισχυρή πόλη της Αχαΐας Φθιώτιδας, καλά οχυρωμένη, πλησίον του μυθικού ποταμού Ενιπέα, που έκοβε τα δικά της νομίσματα, έστελνε σχεδόν σε μόνιμη βάση τον ένα από τους δύο ιερομνήμονες που εκπροσωπούσαν την Αχαΐα Φθιώτιδα στη [[Δελφική Αμφικτυονία|Δελφική Αμφικτιονία]] από τον 4ο έως και τον 2ο αι. π.Χ.". Ο* γεωγράφος Στράβων αναφέρει, ότι αρχικά ονομαζόταν Πύρρα και ότι οι πρώτοι που κάτοικοι εγκαταστάθηκαν σε αυτή προέρχονται την πόλη «Ελλάδα», η οποία βρισκόταν 10 στάδια (1.850 μέτρα περίπου) πέρα από τον ποταμό Ενιπέα ενώ στην αγορά της υπήρχε ο τάφος του ήρωα Έλλην, ο οποίος σύμφωνα με τη μυθολογία θεωρείται γενάρχης όλων των Ελλήνων, γιος του Δευκαλίωνα και της Πύρρας.

Στην ίδια περιοχή είναι ο ναός της Αγίας Τριάδος που έχει χαρακτηριστεί ως ιστορικό διατηρητέο μνημείο. Πρόκειται για το καθολικό παλιάς μονής το οποίο χρονολογείται στον 17ο αιώνα και είναι σταυροειδής εγγεγραμμένος με εσωτερικό διάκοσμο επιχρισμένο, αλλά διακρίνονται ίχνη τοιχογραφιών στο υπέρθυρο της εισόδου και στην κόγχη της προθέσεως. Το μοναστήρι κτίσθηκε την περίοδο της Τουρκοκρατίας και έχουν χρησιμοποιηθεί υλικά από το τείχος της αρχαίας πόλης. Κειμήλια αποτελούν ένας τετράγωνος ογκόλιθος πάνω στην οποία στηρίζεται η Αγία Τράπεζα και περιέχει χαραγμένο το κείμενο της συνθήκης μεταξύ Μελιταίων και Πηρέων του 3ου π.Χ. αιώνος.

## Διοικητικά
Αναφέρεται επίσημα το 1883 με την παλιά της ονομασία *Αβαρίτσα* στο ΦΕΚ 126Α - 02/04/1883 να ορίζεται έδρα του δήμου Μελιταίας. Το 1915 με το ΦΕΚ 89Α - 04/03/1915 μετονομάστηκε σε Μελιταία. Σύμφωνα με το πρόγραμμα Καλλικράτης αποτελεί την τοπική κοινότητα Μελιταίας που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 216 κατοίκους.

## Παραπομπές


## Εξωτερικοί σύνδεσμοι

*Το ιερό της Εννοδίας στη Μελιταία της Αχαΐας Φθιώτιδας από την ιστοσελίδα https://ir.lib.uth.gr/

Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Δομήνικος Μπουούρς

Ο **Δομήνικος Μπουούρς** (15 Μαΐου 162827 Μαΐου 1702) ήταν Γάλλος Ιησουίτης ιερέας, δοκιμιογράφος, γραμματικός και νεοκλασικός κριτικός. Γεννήθηκε και πέθανε στο Παρίσι.

## Βιογραφία
Ο Μπουούρς μπήκε στην Εταιρεία του Ιησού στην ηλικία των δεκαέξι ετών, και επιλέχθηκε για να διαβάζει διαλέξεις για τη λογοτεχνία στο Κολλέγιο του Κλερμόν στο Παρίσι, και για τη ρητορική στη Τουρ και στη Ρουέν. Στη συνέχεια έκανε ιδιαίτερα μαθήματα στους δύο γιούς του Ερρίκου Β' του Λονγκεβίλ. 

Εστάλη στη Δουνκέρκη στους Ρωμαίους πρόσφυγες από την Κοινοπολιτεία της Αγγλίας, και στη διάρκεια των ιεραποστολικών του ενασχολήσεων δημοσίευσε αρκετά βιβλία. Το 1665 ή το 1666 επέστρεψε στο Παρίσι και δημοσίευσε το 1671 το έργο *Les Entretiens d'Ariste et d'Eugène (Οι Διάλογοι του Αρίστου και του Ευγένιου)*, το οποίο ανατυπώθηκε τέσσερις ακόμη φορές στο Παρίσι, δύο φορές στη Γκρενόμπλ και μετά στη Λυών, στις Βρυξέλλες, στο Άμστερνταμ, στο Λάιντεν και σε άλλες πόλεις.  Το έργο αποτελείται από έξι συνομιλίες (*entretiens*) μεταξύ δύο συντρόφων των οποίων τα ελληνικά -και λατινικά- ονόματα σημαίνουν «από καλή γενιά», με τον συλλογιστικό τρόπο του καλά ενημερωμένου αλλά κοινού ανθρώπου όπως συνηθιζόταν στα σουαρέ - «τις ελεύθερες και οικείες συνομιλίες που κάνουν οι καλοαναθρεμμένοι άνθρωποι (*honnêtes gens*, συνώνυμο των *[[:en:Précieuses|précieuses]]* στα σουαρέ) όταν είναι φίλοι, και οι οποίες είναι πνευματώδεις, ακόμη και μορφωμένες, χωρίς να προυπάρχει μελέτη πάνω στο θέμα.» Τα θέματα, εμβριθή, αλλά άνευ σχολαστικότητας, είναι η θάλασσα, που θεωρείται αντικείμενο στοχασμού, η Γαλλική γλώσσα, τα μυστικά, το αληθινό πνεύμα ("Le Bel Esprit"), το απερίγραπτο ("Le Je ne sais quoi") και τα διάφορα μότο ("Devises"), όλα εκφρασμένα σε ένα αψεγάδιαστο ύφος και ανεπιτήδευτη νύξη στους κλασικούς ή στον Τορκουάτο Τάσσο. Η δημοτικότητα του έργου του Μπουούρς έφτασε μέχρι την Πολωνία, όπου ο Stanisław Herakliusz Lubomirski τους αντέγραψε στο έργο του *Dialogues of Artakses and Ewander.*

Το έργο του *Doutes sur la langue française proposés aux Messieurs de l'Académie française* (Παρίσι, 1674; διορθωμένη δεύτερη έκδοση, 1675) θεωρήθηκε "το πιο σημαντικό και καλύτερα οργανωμένο από τα πολλά σχόλιά του για τη λογοτεχνική γλώσσα της εποχής του". Οι *αμφιβολίες* του συγκεντρώνονται σε πέντε σημεία: το λεξιλόγιο, τις φράσεις και τις συμφράσεις, τις γραμματικές κατασκευές, τη σαφήνεια και τη στιλιστική συνέπεια, πάντα θέτοντας υπό διερεύνηση λογοτεχνικές παραθέσεις. Τα κριτήριά του, που εκφράζονταν στις υποδείξεις που προσέφερε προς βελτίωση κάθε παραδείγματος, έδειχναν τη διέξοδο από τις ασάφειες, αποφεύγοντας τις παράταιρες παραθέσεις και ακατάστατες κατασκευές. Το έργο του έγινε ευρέως αποδεκτό και τα πρότυπα που έθεσε εξακολουθούν να είναι αποδεκτά μεταξύ των εγγράματων αναγνωστών σήμερα.

Σύμφωνα με το βιβλίο *[[Η Μητρική Γλώσσα (βιβλίο)|Mother Tongue]]* του Bill Bryson, τα τελευταία λόγια του Μπουούρς προτού πεθάνει ήταν «πρόκειται να - ή θα - πεθάνω: και οι δύο εκφράσεις είναι σωστές.»

## Παραπομπές


## Πηγές
* SMITH, Gerard (επιμέλεια): *Jesuit thinkers of the Renaissance*, Milwaukee (USA), 1939, σελ.&nbsp;63–74.

Κατηγορία:Γάλλοι κριτικοί της λογοτεχνίας
Throw My Bones

Το **Throw My Bones** είναι τραγούδι του χαρντ ροκ συγκροτήματος Deep Purple, το πρώτο του δίσκου "*[[Whoosh!]]*", ο οποίος κυκλοφόρησε στις 7 Αυγούστου του 2020. Υπήρξε το πρώτο σινγκλ του άλμπουμ, αφού εκδόθηκε στις 20 Μαρτίου 2020, με το άλμπουμ να είναι αρχικά προγραμματισμένο να κυκλοφορήσει τον Ιούνιο, αλλά να εκδίδεται τελικά δύο μηνές αργότερα λόγω της πανδημίας του κορονοϊού.

## Κυκλοφορία
Το σινγκλ εκδόθηκε σε μορφή CD, όπου το "*Throw My Bones*" συνόδευαν τα "*Birds of Prey*" και "*[[Strange Kind of Woman]]*" σε ζωντανές εκτελέσεις από τη συναυλία του συγκροτήματος στην Jeunesse Arena του Ρίο ντε Τζανέιρο στις 15 Δεκεμβρίου 2017, κατά την περιοδεία για την προώθηση του προηγούμενου τους άλμπουμ, "*[[Infinite (άλμπουμ)|Infinite]]*".

Κυκλοφόρησε επίσης, σε έκδοση 10" βινυλίου, συνοδευόμενο από τα "*The Power Of The Moon*" και "*[[Man Alive]]*", τα οποία επίσης συμπεριλαμβάνονται στο "*[[Whoosh!]]*".

## Στίχοι
Η φράση "Throw My Bones" (μτφ. *Πετάω τα κόκκαλα μου*) σημαίνει να παίζεις με τις πιθανότητες σου. Προέρχεται από τα αρχαία χρόνια, όταν οι άνθρωποι πετούσαν κόκκαλα ζώων για να προβλέψουν το μέλλον. Ο Ίαν Γκίλαν εξήγησε ότι οι στίχοι του κομματιού αναφέρονται στην μάταιη προσπάθεια του να προβλέψεις το μέλλον σου και την συγγραφή τους επηρέασε η αντιμετώπιση του κοινού προς το Brexit.

## Βίντεο κλιπ
Στο βίντεο του κομματιού απεικονίζεται ένας αστροναύτης που περιφέρεται σε μία πόλη, πριν βρεθεί στην εξοχή, ενώ κανένα μέλος του συγκροτήματος δεν κάνει τη εμφάνιση του. Το ίδιο πρόσωπο βρίσκεται στο εξώφυλλο του άλμπουμ.

## Τραγούδια
### Έκδοση βινυλίου
# **Throw My Bones** *(Gillan, Morse, Glover, Airey, Paice, Ezrin)* - 3:39
# **The Power Of The Moon** *(Gillan, Morse, Glover, Airey, Paice, Ezrin)* - 4:08
# **[[Man Alive]]** *(Gillan, Morse, Glover, Airey, Paice, Ezrin)* - 5:35

### Έκδοση CD
# **Throw My Bones** *(Gillan, Morse, Glover, Airey, Paice, Ezrin)* - 3:39
# **Birds of Prey** (Live at Rio de Janeiro, 15/12/17) *(Gillan, Morse, Glover, Airey, Paice, Ezrin)* - 6:12
# **[[Strange Kind of Woman]]** (Live at Rio de Janeiro, 15/12/17) *(Blackmore, Gillan, Glover, Lord, Paice)* - 5:34

## Τα μέλη του συγκροτήματος
Το **Throw My Bones** ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Στηβ Μορς]]** - *[[κιθάρα]]*
* **[[Ντον Έρεϊ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές


## Πηγές
* *Whoosh!*, 2020, CD Booklet
* Deep Purple return with triumphant new single ‘Throw My Bones’ - NME

## Εξωτερικοί σύνδεσμοι
* Throw My Bones lyrics
* Deep Purple "Throw My Bones" Official Music Video - New Album "Whoosh!" out now

Κατηγορία:Τραγούδια των Deep Purple
Κατηγορία:Τραγούδια του 2020
Μεταλλείο Φθιώτιδας

Το **Μεταλλείο** είναι ημιορεινός οικισμός της Ομβριακής στη Στερεά Ελλάδα και την Περιφερειακή Ενότητα Φθιώτιδας σε υψόμετρο 480 μέτρα.

## Γεωγραφικά - ιστορικά στοιχεία
Το Μεταλλείο βρίσκεται προς τα βόρεια όρια με την Περιφερειακή Ενότητα Λάρισας σε απόσταση περίπου 34 χιλιόμετρα Β.-ΒΔ. από τη Λαμία, 8 χιλιόμετρα Ν.-ΝΑ. από τον Δομοκό (έδρα του δήμου) και 5 χιλιόμετρα ΝΑ. από την Ομβριακή. Δημιουργήθηκε λόγω του μεταλλείου χρωμίτη που λειτούργησε από το 1908 έως το 1961 και σε αυτό οφείλει το όνομά του. Μέσα από το χωριό περνάει η ΕΟ Λαμίας - Λάρισας (27ο χλμ.), ανατολικά είναι η Νέα Μάκριση, νότια η Ξυνιάδα ενώ δίπλα και βόρεια είναι ο υγρότοπος - τεχνητό λιμνίο Νέας Μάκρισης, το οποίο επιλέγουν οι κάτοικοι της περιοχής για να κάνουν τον περίπατό τους.

Τα μεταλλεία (ονομάζονταν Μεταλλεία της Ομβριακής) ξεκίνησε ο Μποδοσάκης, τα εκμεταλλεύτηκαν οι Γερμανοί στον πόλεμο και στη συνέχεια περιήλθε σε ελληνικά χέρια. Κάτοικοι των γύρω χωριών του Δομοκού (Ομβριακή, Παλαμά, Νέα Μακριση, Ξυνιάδα, Περιβόλι κ.α), που δεν είχαν κτήματα ή βάρκα για να αλιεύουν στην τότε λίμνη Ξυνιάδας - αλλά και από άλλες περιοχές της Ελλάδας - εργαζόταν στα μεταλλεία ως μεταλλωρύχοι.

## Διοικητικά στοιχεία
Αναφέρεται επίσημα για πρώτη φορά το 1928 να προσαρτάται στην τότε κοινότητα Ομβριακής. Σύμφωνα με το πρόγραμμα Καλλικράτης μαζί με την Ομβριακή αποτελούν την τοπική κοινότητα Ομβριακής που υπάγεται στη δημοτική ενότητα Ξυνιάδος του Δήμου Δομοκού και σύμφωνα με την απογραφή του 2011 έχει πληθυσμό 338 κατοίκους.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Bentley Bentayga

Η **Bentley Bentayga** είναι ένα μεγάλο υπερπολυτελές 5-πορτο SUV αυτοκίνητο, που κατασκευάζεται από τη βρετανική αυτοκινητοβιομηχανία Bentley, από τον Δεκέμβριο του 2015. Κυκλοφόρησε στην αγορά για τη σεζόν (model year) του 2016 και είναι το πρώτο SUV στην ιστορία της εταιρείας. Φέρει αυτοφερόμενο αμάξωμα, δηλαδή ενιαίο δομικό σύνολο, και επίσης μόνιμη τετρακίνηση. Το 2020, το μοντέλο υπέστη μια σημαντική ανανέωση, που κυκλοφόρησε τον Ιούνιο του 2020.

## Αναφορές


Bentayga
Κατηγορία:Αυτοκίνητα πολυτελείας
Κατηγορία:Αυτοκίνητα SUV
Κατηγορία:Βρετανικά αυτοκίνητα
Μπρένταν Γκλίσον

Ο **Μπρένταν Γκλίσον** (γενν. 29 Μαρτίου 1955) είναι Ιρλανδός ηθοποιός και σκηνοθέτης ταινιών. Είναι αποδέκτης τριών βραβείων IFTA, δύο Βρετανικών Ανεξάρτητων Βραβείων κινηματογράφου και ενός βραβείου Primetime Emmy και έχει προταθεί δύο φορές για Βραβείο BAFTA και δύο φορές για Βραβείο Χρυσής Σφαίρας.

## Παραπομπές


Κατηγορία:Ιρλανδοί ηθοποιοί κινηματογράφου
Κατηγορία:Απόφοιτοι της Βασιλικής Ακαδημίας Δραματικής Τέχνης
Πετρίλια Φθιώτιδας

Τα **Πετρίλια** είναι πεδινός οικισμός της Σοφιάδας στην Στερεά Ελλάδα και την Περιφερειακή Ενότητα Φθιώτιδας σε υψόμετρο 120 μέτρα.

## Γεωγραφία - Ιστορία
Τα Πετρίλια βρίσκονται στα βόρεια όρια με την Περιφερειακή Ενότητα Λάρισας και Καρδίτσας, στη νοτιοανατολική άκρη του Θεσσαλικού κάμπου. Απέχει 16 χλμ. Β.-ΒΔ. από τον Δομοκό (έδρα του δήμου), 42 χλμ. ΝΑ. από την Καρδίτσα, 22 χλμ. ΝΔ. από τα Φάρσαλα και μόλις 1,5 χλμ. Ν. από τη Σοφιάδα. Δημιουργήθηκε από κατοίκους του Πετρίλο Αγράφων και από αυτό προέρχεται η ονομασία του. Τα κτήματα γύρω από το χωριό (3.000 στρέμματα) είχαν αγοραστεί από τον μεγαλοκτηματία και πολιτικό Ιωάννη Ζωγράφο. Αναφέρεται επίσημα για πρώτη φορά το 1961 να απογράφεται στην τότε κοινότητα Σοφιάδος. Σύμφωνα με το πρόγραμμα Καλλικράτης μαζί με τη Σοφιάδα αποτελούν την τοπική κοινότητα Σοφιάδας που υπάγεται στη δημοτική ενότητα Θεσσαλιώτιδος του Δήμου Δομοκού και σύμφωνα με την απογραφή του 2011 έχει πληθυσμό 80 κατοίκους.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Ντόμναλ Γκλίσον

Ο **Ντόμναλ Γκλίσον** (γενν. 12 Μαΐου 1983) είναι Ιρλανδός ηθοποιός, σεναριογράφος και σκηνοθέτης. Είναι γιος του ηθοποιού Μπρένταν Γκλίσον, με τον οποίο έχει εμφανιστεί σε μια σειρά ταινιών και θεατρικών έργων. Σπούδασε στο Ινστιτούτο Τεχνολογίας του Δουβλίνου όπου απέκτησε μπάτσελορ στις τέχνες των μέσων.

Έχει παίξει σε διάφορες ταινίες, όπως τις Ex Machina, Άννα Καρένινα και σε ταινίες με τον Χάρι Πότερ.  

## Παραπομπές


Κατηγορία:Ιρλανδοί ηθοποιοί κινηματογράφου
Ιρλανδικές εκλογές Γερουσίας 2020

Έμμεσες εκλογές για την **Seanad Éireann** πραγματοποιήθηκαν μετά τις γενικές εκλογές του 2020 στην Ιρλανδία, με τις ταχυδρομικές ψηφοφορίες να δινεργούνται στις 30 και 31 Μαρτίου. Η Seanad είναι το ανώτερο σώμα του Oireachtas, με την Dáil Éireann ως το κατώτερο σώμα των αντιπροσώπων. Οι εκλογές πραγματοποιήθηκαν για τις 49 από τις 60 έδρες στη Seanad: οι 43 εκλέγονται από πέντε επαγγελματικές ομάδες και έξι εκλέγονται σε δύο πανεπιστημιακές περιφέρειες . Οι υπόλοιποι 11 γερουσιαστές διορίζονται από τον νεοεκλεγμένο Τίσεχ όταν η κάτω βουλή συνεδριάσει ξανά μετά τις γενικές εκλογές.

## Ιστορικό
Το Σύνταγμα της Ιρλανδίας προβλέπει ότι οι εκλογές της Seanad πρέπει να διεξαχθούν εντός 90 ημερών από τη διάλυση της Dáil Éireann. Καθώς η Ντάιλ διαλύθηκε στις 14 Ιανουαρίου, η τελευταία ημέρα που θα μπορούσαν να διεξαχθούν οι εκλογές είναι η 13η Απριλίου 2020.  Στις 21 Ιανουαρίου 2020 ο υπουργός Στέγασης, Χωροταξίας και Τοπικής Αυτοδιοίκησης υπέγραψε ένα διάταγμα για τις εκλογές της Seanad, ορίζοντας την 30η Μαρτίου ως προθεσμία ψηφοφορίας για τις επαγγελματικές ομάδες και την 31η Μαρτίου ως προθεσμία ψηφοφορίας στις πανεπιστημιακές περιφέρειες. 

Στις 8 Φεβρουαρίου 2020 τα μέλη της 33ης Dáil εξελέγησαν στις γενικές εκλογές . Η κυβέρνηση του Φίνε Γκελ, με επικεφαλής τον Τίσεχ Λίο Βαράντκαρ  ηττήθηκε, με το Σιν Φέιν  να λαμβάνει τις περισσότερες  ψήφους  πρώτης προτίμησης και το Fianna Fáil να καταλαμβάνει τις περισσότερες έδρες. Η νίκη του Σιν Φέιν ήρθε ως έκπληξη και αναστάτωση, καθώς τερμάτισε τη δικομματική κυριαρχία του Fine Gael και του Fianna Fáil που υπήρχε επί πολλές δεκαετίες,   και οι δημοσκοπήσεις δεν έδειξαν ότι το Sinn Féin κέρδισε μέχρι την προκήρυξη των εκλογών. Το Sinn Féin κέρδισε 37 έδρες, το Fianna Fáil κέρδισε 38 και το Fine Gael κέρδισε 35. 

## Εκλογικό σύστημα
Από τις σαράντα εννέα εκλεγμένες έδρες, τρεις εκλέγονται από την πανεπιστημιακή εκλογική περιφέρεια του Εθνικού Πανεπιστημίου της Ιρλανδίας και τρεις εκλέγονται από την πανεπιστημιακή εκλογική περιφέρεια του Πανεπιστημίου του Δουβλίνου (Trinity College, Δουβλίνο). 

Σαράντα τρία μέλη εκλέγονται από ένα εκλογικό σώμα εκλεγμένων πολιτικών, αποτελούμενο από μέλη της 33ης Ντάιλ, μέλη της 25ης Σανάντ και δημοτικούς συμβούλους, οι οποίοι έχουν πέντε ψηφοδέλτια για επαγγελματικές ομάδες.    

### Επιπτώσεις του κορονοϊού
Λόγω της επιδημίας του κοροναϊού, έγιναν αλλαγές στις συνήθεις ρυθμίσεις για τις εκλογές της Επαγγελματικής Επιτροπής για τη μείωση του κινδύνου μετάδοσης. Ο υπάλληλος και ο αναπληρωτής υπάλληλος της Dáil και της Seanad αρνήθηκαν να παρακολουθήσουν τα ψηφοδέλτια των μελών του Oireachtas, συμβουλεύοντάς τους να χρησιμοποιήσουν τον αρχηγό της τοπικής αυτοδιοίκησης ή τον επιθεωρητή της αστυνομίας Garda για το σκοπό αυτό. 

## Αποτελέσματα
### Μέλη της 26ης Seanad (2020–)

## Παραπομπές


Γερουσια 2020
Κατηγορία:Εκλογές του 2020
Man Alive

Το **Man Alive** είναι τραγούδι του χαρντ ροκ συγκροτήματος Deep Purple, το ενδέκατο του δίσκου "*[[Whoosh!]]*", ο οποίος κυκλοφόρησε στις 7 Αυγούστου του 2020. Υπήρξε το δεύτερο σινγκλ του άλμπουμ και κυκλοφόρησε σε ψηφιακή μορφή στις 30 Απριλίου 2020, συνοδευόμενο από ένα βίντεο κλιπ.

## Στίχοι
Οι στίχοι του κομματιού αναφέρονται στο τέλος της ανθρωπότητας, σε ένα αφηρημένο ύφος σύμφωνα με τον τραγουδιστή του συγκροτήματος, Ίαν Γκίλαν. Σύμφωνα με τον ίδιο *«Η ιδέα αναπτύχθηκε στιχουργικά από το σενάριο ενός γεγονότος αποκάλυψης που έλαβε χώρα και όλοι σκοτώθηκαν, και έχεις αυτή την εικόνα με όλα τα πλάσματα, μεγάλα και μικρά, να βόσκουν στην αιματοβαμμένη γη, ενώ γρασίδι φυτρώνει στους δρόμους της πόλης. Και ξαφνικά κάτι ξεβράζεται στην παραλία και αποδεικνύεται ότι είναι άνθρωπος, και είναι ο μόνος ζωντανός άνθρωπος – αλλά είναι μόνο ένας άνθρωπος, έτσι… Αυτό είναι το τέλος της ανθρωπότητας, γιατί ποια είναι η χρησιμότητα ενός ανθρώπου; Αυτή ήταν η ιδέα. Αν ήταν πίνακας, θα τον χαρακτηρίζατε ιμπρεσιονιστικό»*. 

## Σύνθεση
Ο κιμπορντίστας Ντον Έρεϊ πειραματιζόταν με ένα όμποε για να δημιουργήσει ένα μικρό επαναλαμβανόμενο κομμάτι και παράλληλα ο Γκίλαν απήγγειλε τους στίχους αντί να τους τραγουδήσει. Στο σημείο αυτό, οι μουσικοί προσπάθησαν να δημιουργήσουν τον ήχο του κενού. Τα σόλο στο "*Man Alive*" ήταν αποτέλεσμα της πρώτης ηχογράφησης τους, δίνοντας έναν πιο αυθόρμητο τόνο στο κομμάτι.

## Τα μέλη του συγκροτήματος
Το **Man Alive** ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Στηβ Μορς]]** - *[[κιθάρα]]*
* **[[Ντον Έρεϊ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές


## Πηγές
* *Whoosh!*, 2020, CD Booklet

## Εξωτερικοί σύνδεσμοι
* Man Alive lyrics
* Deep Purple "Man Alive" Official Music Video - New album "Whoosh!" out now

Κατηγορία:Τραγούδια των Deep Purple
Κατηγορία:Τραγούδια του 2020
Nothing At All

Το **Nothing At All** είναι τραγούδι του χαρντ ροκ συγκροτήματος Deep Purple, το τέταρτο του δίσκου "*[[Whoosh!]]*", ο οποίος κυκλοφόρησε στις 7 Αυγούστου του 2020. Υπήρξε το τρίτο σινγκλ του άλμπουμ και εκδόθηκε σε ψηφιακή μορφή στις 10 Ιουλίου 2020, έναν περίπου μήνα πριν την τελική κυκλοφορία του δίσκου.

## Στίχοι και σύνθεση
Οι στίχοι του "*Nothing At All*" αναφέρονται στην υπερθέρμανση του πλανήτη. Το συγκρότημα συνέλαβε την ιδέα του τραγουδιού κατά τις πρόβες τους στη Γερμανία, πριν τις ηχογραφήσεις για το δίσκο, ενώ ο τραγουδιστής Ίαν Γκίλαν έγραψε τους στίχους στο Νάσβιλ. Η μητέρα-Φύση αναφέρεται σαν μία γηραιά κυρία και στόχος του κομματιού είναι να καταδείξει την αδιαφορία με την οποία αντιμετωπίζει μεγάλη μερίδα του παγκόσμιου πληθυσμού την καταστροφή του φυσικού περιβάλλοντος.

Το βίντεο του κομματιού δείχνει έναν αστροναύτη σε μία αναγνωριστική αποστολή στη Γη.

## Τα μέλη του συγκροτήματος
Το **Nothing At All** ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Στηβ Μορς]]** - *[[κιθάρα]]*
* **[[Ντον Έρεϊ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές


## Πηγές
* *Whoosh!*, 2020, CD Booklet

## Εξωτερικοί σύνδεσμοι
* Nothing At All lyrics
* Deep Purple "Nothing At All" Official Music Video - New album "Whoosh!" out now

Κατηγορία:Τραγούδια των Deep Purple
Κατηγορία:Τραγούδια του 2020
Μουσείο κλασικού αυτοκινήτου "Φαέθων"

Το **μουσείο κλασικού αυτοκινήτου «Φαέθων»** είναι ένα πολυθεματικό τεχνολογικό μουσείο που περιλαμβάνει διάφορα εκθέματα, όπως αυτοκίνητα (κυρίως αντίκες, μεταξύ των οποίων περιλαμβάνεται η Ford του Ελευθερίου Βενιζέλου) , ωρολόγια, τηλεπικοινωνιακές συσκευές, ενώ διαθέτει ξεχωριστούς τομείς αφιερωμένους τόσο στη Φυσική επιστήμη όσο και στα επιτεύγματα της Τεχνολογίας. Εκτός των άλλων, το μουσείο περιλαμβάνει ένα θεματικό πάρκο κυκλοφοριακής αγωγής, όπως και υπαίθριο εκθεσιακό τμήμα αμυντικού εξοπλισμού. Δημιουργήθηκε κατόπιν ιδιωτικής πρωτοβουλίας του συλλέκτη Γιώργου Χρυσανθακόπουλου.
## Παραπομπές


Φαεθων Αυτοκινητου Μουσειο Κλασικο
Φαεθων Αυτοκινητου Μουσειο Κλασικο
Άλεξ Σόλερ - Ρόιγκ

Ο **Αλεξ Σόλερ - Ρόιγκ**(γεν. στη Βαρκελώνη στις 29 Οκτωβρίου του 1932) είναι Ισπανός παλαίμαχος οδηγός αγώνων. Στη Φόρμουλα 1 βρέθηκε απ' το 1970 μέχρι το 1972 όμως 
η συμμετοχή του ήταν πενιχρή(συμμετείχε σε 10 μόνο Γκραν Πρι) απ' τα οποία εκκίνησε στα 6. Το 1ο απ' τα Γκραν Πρι αυτά ήταν το Ισπανικό Γκραν Πρι του 1970 και το τελευταίο το ίδιο Γκραν Πρι του 1972. Δε σημείωσε κανένα αξιόλογο αποτέλεσμα. Έτρεξε με τις ακόλουθες 3 ομάδες:

* Lotus
* March
* BRM

## Παραπομπές


Κατηγορία:Ισπανοί οδηγοί Φόρμουλα 1
Τζον Λαβ

Ο **Τζον Λαβ**(πλήρες ονοματεπώνυμο **Τζον Μάξγουελ Λάινχαμ Λαβ**)(Μπουλαμπάγιο 7 Δεκεμβρίου 1924 - Μουλαμνπάγιο 25 Απριλίου 2005 ήταν αρχικά Ημι - Ροδεσιανός, κατόπιν Νοτιοροδεσιανός, στη συνέχεια Ροδεσιανός και τέλος Ζιμπαμπουανός παλαίμαχος οδηγός αγώνων. Στη Φόρμουλα 1 εντάχθηκε το 1962, συμμετείχε μέχρι το 1965 το 1966 έμεινε εκτός και επανήλθε το 1967. Η 2η αυτή καριέρα του κράτησε μέχρι το 1972 και τότε αποσύρθηκε απ' το σπορ οριστικά.

## Παραπομπές


Λαβ Τζον
Λαβ Τζον
Λαβ Τζον
Λαβ Τζον
Ονοράτος (έπαρχος)

O **Ονοράτος** (λατινικά :  Honoratus) ήταν πολιτικός και στρατιωτικός του 4ου αιώνα, ενεργός κατά τη διάρκεια της βασιλείας του αυτοκράτορα Κωνσταντίνου Β ΄ (337–361).

Ο Ονοράτος εμφανίστηκε στις πηγές για πρώτη φορά πριν από το 353, όταν ήταν πρόξενος στη Συρία. Το χειμώνα του 353-354, υπηρέτησε ως κόμης της Ανατολής υπό τον Καίσαρα Κωνστάντιο Γάλλο έμεινε σε αυτή τη θέση μέχρι τα τέλη του 354. Το 355/357, ανέλαβε τη θέση του Πραιτωριανού έπαρχου της Γαλατίας, και το 357 αντικαταστάθηκε και μετακόμισε στη Βιθυνία. Μεταξύ 359-361, ήταν ο Πολοίαρχος  της Κωνσταντινούπολης. Ενώ ήταν σε αυτή τη θέση, έλαβε την επιστολή 251 (360/361) από τον Λιβάνιο και προέδρευσε της δίκης του Αέτιου.

## Παραπομπές


## Πηγές
* Martindale, J. R.; A. H. M. Jones (1971). «Honoratus 2». The Prosopography of the Later Roman Empire, Vol. I AD 260-395. Cambridge e Nova Iorque: Cambridge University Press

Κατηγορία:Κόμητες της εώας
Κατηγορία:Βυζαντινοί του 4ου αιώνα
Κατηγορία:Έπαρχοι της Κωνσταντινούπολης
Αμυγδαλωτά

Τα **αμυγδαλωτά** είναι τύπος αμυγδαλωτών μπισκότων από τις Κυκλάδες. Αυτά τα μπισκότα δεν περιέχουν καρύδα. Είναι γνωστά και ως ροζέτες, εργολάβοι ή τρούφες σε ορισμένες περιοχές. Μπορούν να έχουν σχήμα αχλαδιών, μπαλών ή κάτι άλλο. Ανεξάρτητα από το σχήμα, συνήθως είναι αρκετά μικρά ώστε να τρώγονται με τη μία μπουκιά. Μπορούν να γλυκαθούν με μέλι και να αρωματιστούν με νερό άνθους πορτοκαλιάς ή ροδόνερο. Υπάρχουν παρόμοιες συνταγές από μπισκότα αμυγδάλου τα οποία τρώγονται σε περιοχές της ανατολικής Μεσογείου. Έχουν μαλακή, σχεδόν βελούδινη υφή, και συνήθως πλάθονται σε μικρά σχήματα (μπαλάκια, αχλαδάκια, μισοφέγγαρα). Είναι γλυκό της χαράς και του καλωσορίσματος, τα συναντάς σε γάμους, βαφτίσεις, γιορτές, πανηγύρια ή όταν υποδέχεσαι κάποιον στο νησί.

## Παραπομπές


## Εξωτερικοί σύνδεσμοι
* 
* 

Κατηγορία:Κυκλαδίτικη κουζίνα
Κατηγορία:Γλυκά
Κατηγορία:Τρόφιμα μαγειρεμένα στο φούρνο
Κατηγορία:Ελληνικά επιδόρπια
Προΰπαρξη

**Η προΰπαρξη** είναι η πεποίθηση ότι κάθε ανθρώπινη ψυχή υπήρχε πριν από τη θνητή σύλληψη και ότι σε κάποια στιγμή πριν από τη γέννηση, εισέρχεται ή τοποθετείται στο σώμα. Οι έννοιες της προΰπαρξης μπορούν να περιλαμβάνουν είτε την πεποίθηση ότι η ψυχή δημιουργήθηκε κάποια στιγμή πριν από τη σύλληψη, είτε την πεποίθηση ότι η ψυχή είναι αιώνια. Εναλλακτικές πεποιθήσεις είναι ο τραντουσιανισμός (traducianism) και ο δημιουργισμός. Και οι δύο πνευματικές προσεγγίσεις υποστηρίζουν, ότι η ανθρώπινη ψυχή δεν υφίσταται μέχρι τη σύλληψη. Πρέπει να διαχωρίζεται από τον προσχηματισμό (preformation), που σχετίζεται με τη φυσική ύπαρξη και αφορά όλα τα όντα, ανθρώπινα και μη.  

Η αρχαία ελληνική σκέψη και το Ισλάμ επιβεβαιώνουν την προΰπαρξη, αλλά γενικά απορρίπτεται από τον Χριστιανισμό.

Κατηγορία:Θρησκευτικές πίστεις, παραδόσεις και κινήματα
Κατηγορία:Ψυχή
Τρίχινο γεφύρι Λειβαδιάς

Το **τρίχινο γεφύρι Λειβαδειάς** αποτελεί μονότοξη κατασκευή στο φαράγγι της Κρύας, νοτιοδυτικά του μεσαιωνικού κάστρου της Λιβαδειάς. Κατασκευάστηκε κατά την Οθωμανική περίοδο ως τμήμα του υδραγωγείου απαραίτητο για την υδροδότηση της πόλης. Σήμερα χαρακτηρίζεται ως διατηρητέο ιστορικό μνημείο της Λειβαδειάς.

## Διαστάσεις

* Άνοιγμα αψίδας: 22,50μ.
* Πλάτος: 8,10μ.
* Ύψος: 4μ.
* Πάχος: 1,90μ.

## Ιστορία
Το τρίχινο γεφύρι κατασκευάστηκε στην πρώιμη Οθωμανική περίοδο προς τον 15ο με 16ο αιώνα, ενώ επισκευές ακολούθησαν τον 17ο με 18ο αιώνα. Για την κατασκευή του χρησιμοποιήθηκε κυρίως ο τοπικός τεφροκύανος ασβεστόλιθος. Ο βασικός λόγος κατασκευής του ήταν η παροχή νερού στις δεξαμενές του κάστρου της Λειβαδειάς κατά την Τουρκοκρατία.

## Παραπομπές


## Πηγές
* https://dimoslevadeon.gr/aksiotheata/shmeia-endiaferontos/%CF%84%CF%81%CE%B9%CF%87%CE%B9%CE%BD%CE%BF-%CE%B3%CE%B5%CF%86%CF%85%CF%81%CE%B9/
* https://tvstar.gr/voiotia-articles/28498-to-trixino-gefyri-tis-livadeias-proteraiotita-sti-voiotia

Κατηγορία:Περιφερειακή ενότητα Βοιωτίας
Κατηγορία:Γέφυρες στην Ελλάδα
Κοκ (γλυκό)

Το **κοκ** (ή κοκάκια, καθώς συνήθως σερβίρονται πολλά μαζί) είναι προφιτερόλ ελληνικής προέλευσης που αποτελείται από κρέμα ζαχαροπλαστικής, γλάσο σοκολάτας και σιρόπι. Μερικές φορές στο πάνω μέρος του κοκ τοποθετούνται καρποί αποξηραμένοι ή διαφόρων ποικιλιών.

## Παραπομπές


Κατηγορία:Γλυκά
Κατηγορία:Ελληνικά επιδόρπια
Νιτροκυτταρίνη

Η **νιτροκυτταρίνη** (αγγλ. *nitrocellulose ή cellulose nitrate*), ή νιτρική κυτταρίνη, ή ***βαμβακοπυρίτιδα***, είναι ένα από τα πρώτα πολυμερικά προϊόντα της κυτταρίνης. Για πρώτη φορά παρασκευάστηκε το 1832 από τον Γάλλο χημικό και φαρμακοποιό, Ανρί Μπρακονό.

## Χαρακτηριστικά
Είναι μια πολύ εύφλεκτη ένωση που ουσιαστικά παράγεται από τη νιτροποίηση της κυτταρίνης μετά από αντίδραση της με νιτρικό οξύ, ή αλλιώς με αντίδραση με μίγμα νιτρικού οξέος και άλλου οξέος, συνήθως θειικού οξέος. Η αρχική της χρήση ήταν ως βαμβακοπυρίτιδα με σκοπό την αντικατάσταση της κοινής πυρίτιδας σε πυρομαχικά και όπλα.

Σήμερα παρασκευάζεται σε διάφορους τύπους. Είναι εύκολα διαλυτή σε οργανικούς διαλύτες και βρίσκει εφαρμογές σε τομείς της τεχνολογίας πολυμερών. Επειδή περιέχει υψηλό ποσοστό δεσμευμένου οξυγόνου στις νιτρικές ομάδες, είναι πολύ εύφλεκτη και εκρήγνυται εύκολα προκαλώντας διάφορα ατυχήματα σε εργαστήρια και σε βιομηχανίες.

Ευρέως χρησιμοποιείται στην παραγωγή δυναμίτιδας και άλλων εκρηκτικών, όπως και στην παραγωγή τεχνητών ινών (με χαμηλό βαθμό νίτρωσης), και επίσης σε βερνίκια, πλαστικά, λάκες και φιλμ. Επίσης και για τη σύνθεση διαφόρων ειδικών προϊόντων που λέγονται **σελουλόιντ**, στα ελληνικά. Αυτά τα ειδικά υλικά δημιουργούνται μετά από ανάμιξη της νιτροκυτταρίνης και της καμφοράς, συχνά με βαφές και άλλες ενώσεις, και απαντάται σε μπάλες πινγκ-πονγκ, μουσικά όργανα, χτένες, κιθάρες, παιχνίδια κ.α.

## Παραπομπές


Κατηγορία:Οργανικά πολυμερή
Κατηγορία:Εστέρες
Κατηγορία:Εκρηκτικά
Κατηγορία:Κυτταρίνη
Κατηγορία:Προϊόντα κυτταρίνης
Ωτερίβιο

**Ωτερίβιος** ονομάζεται μία από τις έξι γεωλογικές βαθμίδες στις οποίες υποδιαιρείται η κατωτέρα κρητιδική σειρά στρωμάτων (Πρώιμη κρητιδική).

Περιλαμβάνει τη χρονική περίοδο 132,9 με 129,4 εκατομμύρια χρόνια πριν. Πριν από αυτήν είναι το Βαλανζίνιο και ακολουθεί το Βαρρέμιο.

Το Ωτερίβιο εισήχθη στην επιστημονική βιβλιογραφία από τον Ελβετό γεωλόγο Ευγένιο Ρενεβιέ (*Eugène Renevier*) το 1873. Ονομάστηκε από την ελβετική πόλη Ωτεριβίν (*Hauterive*) που βρίσκεται στην όχθη της λίμνης Νεσατέλ.

Η βάση του Ωτερίβιου προσδορίζεται ως η θέση στην στρωματογραφική στήλη όπου πρωτοεμφανίζεται οαμμωνίτης του γένους *Acanthodiscus*. Η κορυφή του Ωτερίβιου (και βάση του Βαρρέμιου) είναι η εμφάνιση αμμωνίτη του είδους *Spitidiscus hugii*.

Στη βιοστρωματογραφία αμμωνίτη της Τηθύος, το Ωτερίβιο περιέχει επτά βιοζώνες αμμωνίτη:

* ζώνη *Pseudothurmannia ohmi*
* ζώνη *Balearites balearis*
* ζώνη *Plesiospitidiscus ligatus*
* ζώνη *Subsaynella sayni*
* ζώνη *Lyticoceras nodosoplicatus*
* ζώνη *Crioceratites loryi*
* ζώνη *Acanthodiscus radiatus*

## Παραπομπές


## Βιβλιογραφία
* ; (2004): A Geologic Time Scale 2004, Cambridge University Press.

Ωτεριβιο
Κύτωρος

δεξιά|μικρογραφία| Ο κόλπος της Κύτωρου.
Η **Κύτωρος**, ή **Κύτωρις**, ήταν αρχαία ελληνική πόλη στη βόρεια ακτή της Μικράς Ασίας. Αναφερόμενος από τον Όμηρο, η Κύτωρος επιβιώνει στο όνομα **Γήδερος,** που είναι:

* κόλπος της Μαύρης Θάλασσας και
* η παρακείμενη γειτονιά (*mahalle*) του χωριού Καλαφάτ στην περιοχή (*ilçe*) Τσιντέ στην επαρχία Κασταμονής της Τουρκίας.

Η Γήδερος βρίσκεται 12&nbsp;χλμ δυτικά της Τσιντέ και 15&nbsp;χλμ ανατολικά του Κουρουτσάσιλε. Ενδεχομένως το όνομα του ίδιου του Τσιντέ προέρχεται από την Κύτωρο.

Ο μυθικός ιδρυτής του ήταν ο Κυτίσωρος, γιος του Φρίξου, σύμφωνα με τον Έφορο και τον Στέφανο τον Βυζάντιο. Στο Τάγμα Τρωϊκού Πολέμου στο Βιβλίο 2 της Ιλιάδας, ο Όμηρος αναφέρει την Κύτωρο και τη Σήσαμο ως Παφλαγονικούς οικισμούς, μαζί με άλλους γύρω από τον ποταμό Παρθένιο, τον σημερινό ποταμό Μπαρτίν. Η Σήσαμος είναι η σημερινή Αμάσρα. Αυτή η πόλη ήταν η Άμαστρις για τον Στράβονα, ο οποίος γράφει για την ίδρυσή της μέσω μιας ένωσης της Κύτωρου, της Σήσαμου και δύο άλλων οικισμών. Ο ίδιος αναφέρει ότι η Κύτωρος ήταν ένα εμπορικό κέντρο της Σινώπης και ήταν μια πηγή για πυξό.

Στα Αργοναυτικά, ο Απολλώνιος ο Ρόδιος αναφέρει τον οικισμό της Κύτωρου και συναφών τόπων στην περιγραφή του ταξιδιού της Αργώ. Σε αντίθεση με τον Στράβονα, δεν αναφέρει τον Κυτώριο ως γιο του Φρίξου. Ο Απολλώνιος προφανώς τοποθετεί την Κύτωρο όπου βρίσκεται ο κόλπος της Γήδερου σήμερα, ανάμεσα στον ποταμό Μπαρτίν και τη Σινώπη.

Ο Απολλώνιος εφαρμόζει το επίθετο «ξυλώδης» στην Κύτωρο, αναφερόμενος στον πυξό που αναφέρει ο Στράβων. Στην 4η της *Carmina*, ο Κάτουλλος αναφέρεται στην «Κύτωρο με επένδυση από κουτιά με δέντρο», ενώ στα Γεωργικά, ο Βιργίλιος λέει, «Με προθυμία θα κοίταζα την Κύτωρο γεμάτη με πυξό». Ο Ομηρικός σχολιαστής Ευστάθιος Θεσσαλονίκης αναφέρει ένα ρητό, «μεταφέρετε πυξό στην Κύτωρο», με την έννοια «κουβαλά κάρβουνα στο Νιούκασλ».

Παρά την ετυμολογία του Στράβονα, ο Μπίλγκε Ουμάρ βρίσκει την προέλευση του ονόματος Κύτωρος στα λουβικά για το «Μεγάλο τείχος».

Αναφέρεται επίσης μια λαϊκή ετυμολογία για το σύγχρονο όνομα της Γήδερου, με βάση την ομοιότητά της με το τουρκικό *gideriz* (πάμε). Οι χωρικοί λένε ότι κάποτε τα ρωμαϊκά πλοία αναζήτησαν καταφύγιο από μια καταιγίδα στον κόλπο του Γήδερου και όταν οι χωρικοί ρώτησαν τους ναυτικούς αν θα μείνουν, οι ναυτικοί απάντησαν, «Kalamazsak, gideros» (Αν δεν μπορούμε να μείνουμε, θα πάμε). Ευχαριστημένοι με την προοπτική να μην έχουν τους Ρωμαίους, οι χωρικοί κάλεσαν τον κόλπο Γήδερος.

## Παραπομπές

 

Κατηγορία:Αρχαίες ελληνικές αποικίες στη Μικρά Ασία
Κατηγορία:Αρχαιολογικοί τόποι στην Περιοχή της Μαύρης Θάλασσας
Κατηγορία:Ιστορία της Επαρχίας Κασταμονής
Κατηγορία:Εγκαταλελειμμένοι οικισμοί στην Τουρκία
Κατηγορία:Οικισμοί στην Αρχαία Παφλαγονία
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Τοποθεσίες της Ιλιάδας
Δέκιος Αλμπίνος Δεινίας

O **Δέκιος Αλμπίνος Δεινίας** (λατινικά] : Decious Albinous Deinias) ήταν πολιτικός και στρατιωτικός της Ανατολικής Ρωμαϊκής Αυτοκρατορίας, του 4ου αιώνα. 

Ο Δεινίας είχε το αξίωμα του κόμη της εώας (Ανατολής), το 386 έστειλε τον Τισαμενό για να αγοράσει καλαμπόκι αλλά του απαγόρευσε να επιστρέψει στην Αντιόχεια μέχρι να επιστρέψει ο ίδιος από την Αίγυπτο. Δεν τον αναφέρει ευθέως ο Λιβάνιος αλλά πιστεύεται ότι είναι ένας ανώνυμος κόμης που αναφέρει και είναι  εχθρικός προς αυτόν. Μάλιστα αναφέρει ότι ήθελε να κόψει τα κυπαρίσσια στο ιερό της Δάφνης.

## Παραπομπές


Κατηγορία:Κόμητες της εώας
Κατηγορία:Βυζαντινοί του 4ου αιώνα
Μεγάλη τελετή (Γουίκα)

Η **Μεγάλη Τελετή** είναι ένα γουικανικό τελετουργικό που περιλαμβάνει τη συμβολική σεξουαλική επαφή με σκοπό την άντληση ενέργειας από την ισχυρή σύνδεση μεταξύ του θηλυκού και του αρσενικού. Είναι ένα ασυνήθιστο τελετουργικό, καθώς πραγματοποιείται όταν η σύναξη μαγισσών χρειάζεται ισχυρή πνευματική παρέμβαση για να τις/τους βοηθήσει σε μια δύσκολη περίοδο. Τις περισσότερες φορές αυτό γίνεται από τον Αρχιερέα και την Αρχιέρεια, αλλά και άλλοι συμμετέχοντες μπορούν να εκλέγονται για την εκτέλεση του τελετουργικού.

## Συμβολισμός της Μεγάλης Τελετής
Συμβολικά, η Αρχιέρεια βυθίζει το τελετουργικό μαχαίρι (το αρσενικό σύμβολο), σε ένα κύπελλο ή δισκοπότηρο (το θηλυκό σύμβολο) το οποίο είναι γεμάτο με κρασί και κρατείται από τον Αρχιερέα. Η Μεγάλη Τελετή συμβολίζει τη δημιουργία στην ένωση μεταξύ της Παρθένας Θεάς με τον Κερασφόρο Θεό, και έτσι είναι επίσης γνωστή ως τελετή της γονιμότητας.

## Περιστάσεις για τη Μεγάλη Τελετή
Μια ποικιλία τελετουργικών περιστάσεων απαιτούν την εκτέλεση της Μεγάλης Τελετής, όπως κατά τη διάρκεια του φεστιβάλ του Μπελτέιν που εορτάζεται περίπου τη 1η Μαΐου  στο βόρειο ημισφαίριο και την 1η Νοεμβρίου στο νότιο ημισφαίριο.

## Παραπομπές


Κατηγορία:Γουίκα
Αράδιος Ρουφίνος

O **Αράδιος Ρουφίνος** (λατινικά] : Aradius Rufinus) ήταν πολιτικός και στρατιωτικός της Ανατολικής Ρωμαϊκής Αυτοκρατορίας, του 4ου αιώνα. 

Ο Ρουφίνος, που ήταν ιθαγενής της Ρώμης, ήταν πιθανώς εγγονός του προξένου με το ίδιο όνομα το 311 και γιος του Λούκιο Αράδιου Βαλέριου Πρόκλου (Lucio Aradio Valerio Proculo), πρόξενος το 340. Ο Ρουφίνος, είχε σπουδαία μόρφωση, γνώριζε ελληνικά και λατινικά και ήταν παγανιστής.

Στα τέλη του 362 στάλθηκε ως πρέσβης - μαζί με τον *Λούκιο Τούρκιο Απρονιανό Αστέριο*, τον *Κλόντιο Οτταβιανό* και τον *Βονόσιο Βενούστο* στον αυτοκράτορα Ιουλιανό στην Αντιόχεια. Όταν, μετά τον Φεβρουάριο του 363, έφτασε ο Κόμης της εώας Ιουλιανός (ο θείος του αυτοκράτορα), ο Ρουφίνος διορίστηκε ως διαδοχός του, παρέμεινε στη θεση ως το 364. Ο Ρουφίνος πήγε επίσης στη Μεσοποταμία για να βοηθήσει τον αυτοκράτορα Ιουλιανό. Το 364, μετά το θάνατο του Ιουλιανού, ήταν ακόμα στη θέση του κόμη, αναφέρεται ότι επισκέφτηκε το ναό του Ασκληπιού στην Ταρσό. Έλαβε πολλές επιστολές από τον Λιβάνιο, ο οποίος του αφιέρωσε επίσης έναν πανηγυρικό.

Το 376 έγινε πολίαρχος της Ρώμης. Το 401/402 ήταν ήδη νεκρός, οι κόρες του είχαν περιουσιακά στοιχεία στην Απουλία.

## Παραπομπές


## Πηγές
* Martindale, J. R.; Jones, Arnold Hugh Martin; Morris, John (1971). «Aradius Rufinus 11». The prosopography of the later Roman Empire - Vol. I AD 260-395. Cambridge e Nova Iorque: Cambridge University Press

Κατηγορία:Κόμητες της εώας
Κατηγορία:Βυζαντινοί του 4ου αιώνα
Κατηγορία:Πολίαρχοι Ρώμης
Πρόκλος (έπαρχος)

O **Πρόκλος** (λατινικά : Proculus) ήταν πολιτικός και στρατιωτικός του 4ου αιώνα, ενεργός κατά τη διάρκεια της βασιλείας του αυτοκράτορα Θεοδοσίου Α΄ (378–395).

Κάτοικος της Λυκίας, ήταν γιος του Πραίτωρα Ευτόλμιου. Πριν από το 382, ​​έγινε διοικητής της Παλαιστίνης και μεταξύ 382-383, κυβερνήτης της Φοινίκης. Μέσα από μια επιγραφή που βρέθηκε κοντά στον ποταμό Λύκο, είναι γνωστό ότι κατά τη διάρκεια της θητείας γιόρτασε μια ειδωλολατρική λατρεία στην Ηλιούπολη.

Μεταξύ 383-384, ο Πρόκλος διορίσθηκε Κόμης της εώας (της Ανατολής). Υπό αυτήν την ιδιότητα, ξαναχτίστηκε το Πλέθρο της Αντιόχειας, δημιούργησε δρόμους, λουτρά, κιονοστοιχίες και αγορά, θέσπισε φόρο στις σκηνές μεταξύ στηλών προς όφελος των φτωχών. Αν και ήταν δημοφιλής στον πληθυσμό, επιπλήχθηκε από τον Λιβάνιο, που τον θεωρούσε βάναυσο. Το 386, ο Προκλος έγινε Κόμης των θείων θησαυρών.

Το 388, διορίστηκε στο αξίωμα του Πολίαρχου της Κωνσταντινούπολης, ενώ ο πατέρας του έγινε πραίτωρ της Ανατολής. Κατά τη διάρκεια της θητείας του ασχολήθηκε με την κατασκευή του βάθρου που υποστήριζε τον Οβελίσκο του Θεοδόσιου (390) και αντιτάχθηκε στον διορισμό του Ταλάσσου στη σύγκλητο. Όταν ο πατέρας του έχασε τη θέση του το 392, προφανώς έφυγε, αλλά ο πρόξενος Ρουφίνος ώθησε τον Eυτόλμιο, με ψευδείς υποσχέσεις, να τον καλέσει πίσω και στη συνέχεια τον εκτέλεσε.

## Παραπομπές


## Πηγές
* Martindale, J. R.; A. H. M. Jones (1971). «Honoratus 2». The Prosopography of the Later Roman Empire, Vol. I AD 260-395. Cambridge e Nova Iorque: Cambridge University Press

Κατηγορία:Κόμητες της εώας
Κατηγορία:Βυζαντινοί του 4ου αιώνα
Κατηγορία:Κόμητες των θείων θησαυρών
Κατηγορία:Έπαρχοι της Κωνσταντινούπολης
Αγραπιδιά Φθιώτιδας

Η **Αγραπιδιά** είναι ημιορεινός οικισμός της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Η Αγραπιδιά βρίσκεται στα βόρεια όρια με την Περιφερειακή Ενότητα Λάρισας και είναι κτισμένη στους νοτιοδυτικούς πρόποδες του όρους Ναθράκι σε υψόμετρο 280 μέτρα. Απέχει 14 χλμ. Β.-ΒΑ. από τον Δομοκό (έδρα του δήμου), 23 χλμ. Ν.-ΝΔ. από τα Φάρσαλα, 5 χλμ. Α. από την ΕΟ Λαμίας - Λάρισας. Το χωριό υπήρχε από την εποχή της τουρκοκρατίας με την ονομασία *Γιακαρόμπα* και οι κάτοικοί του ήταν κυρίως Τούρκοι οι οποίοι αποχώρησαν μετά την παράδοση της περιοχής στις 28 Μαρτίου 1833 (βάσει του πρωτοκόλλου του Λονδίνου 1831) οπότε εγκατασταθήκαν Έλληνες από διάφορα άλλα χωριά. Η ονομασία του οφείλεται στο δάσος αγριοαχλαδιών (*αγριοαχλαδιά = αγραπιδιά ή *) που υπήρχε στην περιοχή μέχρι το 1965. Οι σημερινοί κάτοικοι της Αγραπιδιάς ασχολούνται με την γεωργία (κυρίως καλλιέργεια βαμβακιού) και την κτηνοτροφία.

Αναφέρεται επίσημα το 1883 με την ονομασία *Γιακαρόμπα* στο ΦΕΚ 126Α - 02/04/1883 να προσαρτάται στον τότε δήμο Θαυμακών. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1928 με το ΦΕΚ 193Α - 20/09/1928 μετονομάστηκε σε Αγραπιδιά. Σύμφωνα με το πρόγραμμα Καλλικράτης αποτελεί την τοπική κοινότητα Αγραπιδιάς που υπάγεται στη δημοτική ενότητα Θεσσαλιώτιδος του Δήμου Δομοκού και σύμφωνα με την απογραφή του 2011 έχει πληθυσμό 162 κατοίκους. Η τοπική κοινότητα Αγραπιδιάς είναι χαρακτηρισμένη ως αγροτικός πεδινός οικισμός, με έκταση 9,884 χμ² (2011).
## Πληθυσμός

## Εξωτερικοί σύνδεσμοι

* Αγραπιδιά Δομοκού (Θεσσαλία) Agrapidia Domokos στο https://www.youtube.com/

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Προφιτερόλ

[δεξιά|μικρογραφία|Σου με [γκανάς σοκολάτας]]
Ένα **προφιτερόλ** είναι γεμιστό από ζύμη, με μια συνήθως γλυκιά και υγρή γέμιση σαντιγί, κρέμας, κρέμας ζαχαροπλαστικής ή παγωτού. Οι σφολιάτες μπορεί να διακοσμούνται με άλλα υλικά ή να αφήνονται απλές ή γαρνιρισμένες με σάλτσα σοκολάτας, καραμέλας, ή πασπαλισμένες με ζάχαρη άχνη. Το αλμυρό προφιτερόλ γεμίζεται με πολτοποιημένα κρέατα, τυριά και ούτω καθεξής. Αυτά χρησιμοποιούνταν συχνά για γαρνίρισμα στις σούπες.

Το προφιτερόλ και τα σχετιζόμενα εδέσματα ανά τον κόσμο μπορεί να συνδέονται με ιδιαίτερες παραλλαγές της γέμισης ή της σάλτσας σε διαφορετικές περιοχές.

## Ιστορία
Το προφιτερόλ αντλεί τις ρίζες του από την εποχή της αναγέννησης. Η Αικατερίνη των Μεδίκων παντρεύτηκε τον Ερρίκο Β΄ της Γαλλίας και μαζί της έφερε όλες της τις συνταγές από την πατρίδα της την Τοσκάνη. Ένας από τους μάγειρες της, ο Ποπελίνι, δημιούργησε το 1540 τη ζύμη > το οποίο έγινε πολύ δημοφιλές στη Γαλλία (όπως και άλλα ιταλικά γλυκά) και μαζί με αυτό τα προφιτερόλ. Η φήμη του επιδόρπιου εξαπλώθηκε αλλά το πραγματικό προφιτερόλ αναπτύχθηκε μετά τον 17ο αιώνα.

## Παραπομπές


## Εξωτερικοί σύνδεσμοι
* 
* 

Κατηγορία:Γαλλική κουζίνα
Κατηγορία:Ιταλικά επιδόρπια
Κατηγορία:Κάσταρντ κρεμώδη επιδόρπια
Καμφορά

Η **καμφορά** είναι στερεά χημική ουσία, έντονα πτητική και εύφλεκτη, η οποία έχει πολύ έντονο άρωμα. Χρησιμοποιείται εδώ και αιώνες για αρωματικούς, θεραπευτικούς ή/και προστατευτικούς λόγους σε όλο τον κόσμο, κυρίως όμως στην Ασία. 

## Ιστορία
Ιστορικά, το 1870 στις ΗΠΑ, ο εφευρέτης Τζον Ουέσλι Χάιατ και ο αδελφός του Isaiah ανέπτυξαν για πρώτη φορά το πλαστικό υλικό *Celluloid*, αντιδρώντας νιτροκυτταρίνη μαζί με καμφορά και αλκοόλη υπό υψηλή πίεση. 

## Φυσική προέλευση
Προέρχεται ως εκχύλισμα (αιθέριο έλαιο) από τα φύλλα και το ξύλωμα του Ασιατικού είδους που λέγεται καμφορά ή καμφορόδενδρο, με τη βοτανική ονομασία *Cinnamomum camphora*. Στην Ασία, θεωρείται μία μοναδικά εξαιρετική ουσία, που χρησιμοποιείται και για θρησκευτικούς λόγους σε τελετές και μυστήρια. Το δένδρο καμφορά απαντάται κυρίως στην Κίνα, την Ιαπωνία και την Ταϊβάν, καθώς και σε άλλες χώρες της ανατολικής Ασίας.

Από χημικής άποψης, η καμφορά ανήκει στα *[[τερπενοειδή]]* και έχει μοριακό τύπο C10H16O. Απαντάται και σε άλλα είδη και έχει τον ίδιο χημικό τύπο. Σήμερα, η καμφορά είναι δυνατόν να παραχθεί τεχνητά μέσω της συνθετικής χημείας, με βασική πρώτη ύλη το τερεβινθέλαιο (turpentine).

## Χρήσεις
Η καμφορά, ως αιθέριο έλαιο, αξιοποιείται τόσο ως άρωμα, όσο και ως φάρμακο σε πολλές περιπτώσεις, λ.χ. ως αναλγητικό, αντιβηχικό, αντιφλεγμονώδες ή ως μυοχαλαρωτικό. Είναι σημαντική ουσία για την τέχνη της αρωματοθεραπείας και η χρήση της πρέπει να γίνεται από επαγγελματίες. Πρόσθετα, αποτελεί μια πολύτιμη (φυσική) ύλη επίσης για τη μαγειρική και τη ζαχαροπλαστική.  Έχει εντυπωσιακά υψηλή εντομοαπωθητική δράση.

Σήμερα, τα προϊόντα *Vicks* και *VapoRub*, για το κρύωμα, περιέχουν σημαντική ποσότητα καμφοράς. Η καμφορά μπορεί να προκαλέσει δηλητηρίαση στον ανθρώπινο οργανισμό. Απαιτείται ιδιαίτερη προσοχή στη χρήση της, αφού δύναται να επηρεάσει το κεντρικό νευρικό σύστημα του οργανισμού με αρνητικές συνέπειες.

## Παραπομπές


Κατηγορία:Αρωματικές ύλες
Κατηγορία:Κετόνες
Κατηγορία:Τερπένια και τερπενοειδή
Κατηγορία:Αιθέρια έλαια
Κατηγορία:Εκχυλίσματα ξύλου
Άντζελα Περιστέρη

Η **Άντζελα Περιστέρη** (αλβανικά: *Anxhela Peristeri*, αλβανική προφορά: [andʒɛla pɛɾistɛɾi], γενν. 24 Μαρτίου 1986), επίσης γνωστή ως *Anxhela*, είναι Αλβανίδα τραγουδίστρια. Εκπροσώπησε την Αλβανία στο  στο Ρότερνταμ της Ολλανδίας, κατακτώντας την 21η θέση.

## Βιογραφία
Η Άντζελα Περιστέρη έλαβε τα πρώτα της μαθήματα τραγουδιού στην πατρίδα της, τελείωσε το λύκειο στα Τίρανα, ενώ αποφοίτησε από την Ακαδημαϊκή Σχολή στην Αθήνα της Ελλάδας. Με ελληνική καταγωγή από την μεριά του πατέρα της, η Περιστέρη ξεκίνησε την μουσική της καριέρα από την Ελλάδα όπου έχει επίσης συμμετάσχει στο X Factor και έχει τραγουδήσει σε μεγάλες σκηνές και δίπλα σε σημαντικά ονόματα της ελληνικής δισκογραφίας. Μετά από πολλά χρόνια απουσίας από τις σκηνές της Αλβανίας, το 2014 επέστρεψε με νέο τραγούδι και βίντεο κλιπ με τίτλο "Female Media". Η τραγουδίστρια ζει πλέον στα Τίρανα και συμμετέχει τακτικά σε φεστιβάλ και παραστάσεις που πραγματοποιούνται στην Αλβανία. Είναι η νικήτρια της πρώτης σεζόν της αλβανικής έκδοσης του "Your Face Sounds Familiar" και η δεύτερη στο "C'est la vie". Νίκησε ακόμη στο Kënga Magjike 2017.

## Καριέρα
Τον Δεκέμβριο του 2001, η Περιστέρη συμμετείχε ανεπιτυχώς στο Festivali i Këngës με το τραγούδι "Vetëm ty të kam". Τον Δεκέμβριο του 2016, έκανε το ντεμπούτο της στο Kënga Magjike 2016 με το τραγούδι "Genjeshtar", όπου τερμάτισε στη 2η θέση. Στη συνέχεια, τον Δεκέμβριο του 2017, κέρδισε την 19η έκδοση του Kënga Magjike με το τραγούδι "E Çmendur". Τον Δεκέμβριο του 2019, συμμετείχε στην 21η έκδοση με το τραγούδι "Dikush i imi" και τελικά τερμάτισε στην τρίτη θέση. Τον Οκτώβριο του 2020, ανακοινώθηκε από τον αλβανικό ραδιοτηλεοπτικό οργανισμό, Radio Televizioni Shqiptar (RTSH), ως μία από τους είκοσι έξι διαγωνιζόμενους που επιλέχθηκαν να συμμετάσχουν στην 59η έκδοση του Festivali i Këngës με το τραγούδι "Karma". Αναδείχθηκε νικήτρια και εκπροσώπησε την Αλβανία στον Διαγωνισμό Τραγουδιού της Eurovision 2021 τον Μάιο, καταλαμβάνοντας την 21η θέση στον τελικό.

## Δισκογραφία
### Στούντιο άλμπουμ
* 2004 – *Për ju*

### Σίνγκλς
* 2012 – *Κόκκινη Κάρτα*
* 2014 – *Femër mediatike*
* 2015 – *Bye Bye* (feat. Marcus Marchado)
* 2015 – *Bye Bye* (feat. Aurel, Blerina & Erik Lloshi)
* 2015 – *Ta kam dhon*
* 2015 – *Si po jetoj*
* 2016 – *Afer meje*
* 2016 – *Gënjeshtar*
* 2017 – *Qesh* (με Aurel Thellimi)
* 2017 – *I joti*
* 2020 – *Dashni*
* 2020 – *Lujta*

#### Ως συνεμφανιζόμενος καλλιτέχνης
* 2016 – *Llokum* (Gold AG feat. Anxhela Peristeri)
* 2019 – *Fiksim* (Gold AG feat. Anxhela Peristeri)

## Παραπομπές


Κατηγορία:Αλβανίδες τραγουδίστριες
Κατηγορία:Αλβανοί ελληνικής καταγωγής
Κατηγορία:Αλβανοί μετανάστες στην Ελλάδα
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Αλβανία
Κατηγορία:Διαγωνισμός Τραγουδιού Eurovision 2021
Νικόλαος Καλτεζιώτης

Ο **Νικόλαος Καλτεζιώτης** του Κωνσταντίνου (γενν. 28 Απριλίου 1942) είναι Έλληνας πολιτικός, εκλεγμένος Βουλευτής στην γενέτειρα του, την Αρκαδία. 

Είναι Πολιτικός Μηχανικός στο επάγγελμα, αλλά δραστηριοποιήθηκε επίσης ως σύμβουλος σε μεγάλες Ελληνικές επιχειρήσεις. 

Σήμερα είναι διευθύνων σύμβουλος ξενοδοχειακών επιχειρήσεων και έχει κατασκευάσει το Αρχοντικό Καλτεζιώτη  στον οικισμό Κάψια Αρκαδίας.

## Βιογραφία
Είναι γιος του Κωνσταντίνου Καλτεζιώτη, συνταγματάρχη Πυροβολικού και νομάρχη Σερρών, Βουλευτή Αρκαδίας με την Ε.Ρ.Ε. κατά το διάστημα 1958 -1961. 

Ήταν ο εμπνευστής και Πρόεδρος της Διεθνούς Αρκαδικής Εταιρείας, που ιδρύθηκε στις 7 Μαΐου 2007 από 15 προσωπικότητες Ελλήνων και ξένων, με σκοπό την μελέτη  και  αξιοποίηση του Παγκόσμιου Αρκαδικού Κεκτημένου. 

Από το 2016, είναι πρόεδρος του Οικοδομικού Συνεταιρισμού Βουλευτών «Η Πολιτεία».

Είναι παντρεμένος με την Μαριάννα Αναστασίου και έχει δύο κόρες.

### Σπουδές
Το 1960 έλαβε Πανελλήνιο Βραβείο της Μαθηματικής Εταιρείας Ελλάδος και απεφοίτησε από την Βαρβάκειο Σχολή Αθηνών και το 1966 ολοκλήρωσε το πτυχίο του ως Πολιτικός Μηχανικός από το Εθνικό Μετσόβιο Πολυτεχνείο.

### Επιχειρηματική σταδιοδρομία
* 1969-1970: Προϊστάμενος Γραφείου Μελετών της Γεν. Γραμματείας Αθλητισμού
* 1971-1978: Εταιρεία Οικοδομικών Επιχειρήσεων στην Αθήνα
* 1991-2002: Σύμβουλος Αξιοποίησης Ακινήτων σε μεγάλες επιχειρήσεις (Βιοχάλκο,  Κλωνατέξ, Σάνυο κ.λπ.). 

### Πολιτική σταδιοδρομία
* Βουλευτής Αρκαδίας της Νέας Δημοκρατίας επί μία 15ετία (1974–1989) εκλεγμένος στις εκλογές 1974, 1977, 1981, 1985.
* Κοσμήτωρ της Βουλής 1977 - 1978
* Υφυπουργός Παιδείας στην Κυβέρνηση Γεωργίου Ράλλη (Μάιος 1980-Αύγουστος 1981) αρμόδιος για την Τεχνική Εκπαίδευση και τον Οργανισμό Σχολικών Κτιρίων
* Υποδιοικητής της Κτηματικής Τράπεζας (1989 - 1991)

## Παραπομπές


Κατηγορία:Βουλευτές Αρκαδίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες πολιτικοί μηχανικοί